Per Egil Aske
Store norske leksikon,Kunst og estetikk,Film, TV og teater,Norske skuespillere
Per Egil Aske er en norsk skuespiller, som har arbeidet ved Nationaltheatret i mesteparten av sin karriere.
Etter endt utdannelse ble han ansatt ved Teatret Vårt i Molde, der han var i perioden 1977–81. Ved Trøndelag Teater, der han arbeidet fra 1981 til 1986, spilte han blant annet den unge Peer i Terje Mærlis Peer Gynt-oppsetning 1985.I 1986 ble han ansatt ved Nationaltheatret, der hans oppgaver har spent vidt. Aske har spilt i moderne dramatikk som Lars Noréns Kaos er Guds nabo (Trøndelag Teater 1984), Åge Rønnings Kolbes reise (Nationaltheatret 1986) og Simon Stephens' Harper Regan (Nationaltheatret 2019), og i klassikere som Hamsuns Livet ivold (Nationaltheatret 1987) og Holbergs Den Vegelsindede (Nationaltheatret 1986). Av Ibsen har han blant annet tolket roller som Lyngstrand og senere Doktor Wangel i Fruen fra havet (1990 og 2004), Jørgen Tesman og senere Løvborg i Hedda Gabler (1994 og 2002), tittelrollen i Bygmester Solness (2006), Peter Stockmann i En folkefiende (2008) og snekker Engstrand i Gjengangere (2014), alle de nevnte på Nationaltheatret. Han spilte Vladimir i Samuel Becketts Mens vi venter på Godot på Teatret Vårt i 1991 og Willy Loman i Arthur Millers En handelsreisendes død på samme teater i 2019.I barneteater har han blant annet spilt Jonatan i Brødrene Løvehjerte (Nationaltheatret 1987) og Greven i Reisen til julestjernen (Nationaltheatret 1988, 1989, 1994, 1998 og 2000).Aske mottok Trøndelag Teaters pris i 1984 og fikk Gösta Ekmans Nordiska Minnefonds pris i 1988. Les mer i Store norske leksikon teater norsk teaterhistorie Eksterne lenker Sceneweb om Per Egil Aske Nationaltheatret om Per Egil Aske Internet Movie Database om Per Egil Aske